Uutisissa: Egyptin kristityt saavat hallinnolta lahjan.
Egyptin presidentti auttoi rahoittamaan uuden katedraalin ja tuli vihkimiseen.
Ja: Syyrian kristittyjä suojelemassa. USA aikoo vetää joukkonsa.
Ulkoministeri Pompeo Turkille: "Jätä kristityt ja kurdit rauhaan".
Lisäksi: Herätysvuosien jälkeen Kiina kiristää otetta seurakunnasta.
Miksi presidentti Xi Jinping pitää kristittyjä valtion vihollisina?
KRISTILLISEN MAAILMAN UUTISET
Hei ja tervetuloa uutisten pariin!
Egyptin koptit viettivät ortodoksien joulua viime viikolla.
Osana juhlallisuuksia vihittiin Lähi-idän suurin koptien katedraali.
Se oli vaikuttava. Egyptin presidentti al-Sisi oli läsnä avajaisissa, -
samoin kollegamme Chris Mitchell. Seuraavassa raportti Kairosta.
Egyptin koptipaavi vihki Kristuksen syntymän katedraalin joulumessussa,-
johon osallistui myös presidentti.
Rakennus on presidentti al-Sisin lahja kristityille.
Hän käynnisti katedraalin rakentamisen vuonna 2017 -
kaavailtuun hallintokeskukseen Kairon tuntumassa.
Sisi toivoo uudesta kirkosta rauhan ja rakkauden sanomaa maailmalle.
Joel Rosenberg johti evankelikaalien delegaatiota.
Tämä on historiallista. On mullistavaa, -
että maailman suurimman arabimaan sunnipresidentti on rakennuttanut -
Lähi-idän suurimman kirkon lahjana Egyptin kristityille.
Sellaista ei ole tapahtunut aiemmin historiassa.
Presidentti Sisi viestittää omalle kansalleen ja kaikille muslimeille: -
muslimit ja kristityt voivat elää sovussa rinnakkain.
Presidentti Trump kiitti tviitissään al-Sisiä osallistavista linjauksista.
Johnnie Mooren mielestä Lähi-idässä on virinnyt uusi Hengen liike.
Raamatussa sanotaan, -
että Jumala kääntää hyväksi sen, minkä vihollinen tarkoitti tuhoksi.
Terrorismi on riehunut kymmenen vuotta, -
huipentumana vuodet 2014―15 ja Isis.
Se on luonut hyvän maaperän suvaitsevaisuudelle Lähi-idässä.
Osa johtajista edistää sitä.
Egyptin protestanttikirkkojen johtaja Andrea Zaki: -
median antama kuva Egyptistä ei kerro kaikkea.
Egyptissä on käynnissä muutos.
Muutos ei tule sormea napsauttamalla.
Kulttuuri, tavat, kansat, talous ―
kaikki se vie aikaa.
Mutta muutokset voi jo kokea, nähdä ja tuntea.
Ryhmä tapasi paavi Tawadrosin, Lähi-idän suurimman kirkon johtajan, -
sekä evankelikaalijohtajia. Nämä olivat samoilla linjoilla.
Heidän viestinsä: "Haasteita on, mutta tilanne on paljon parempi -
kuin Sadatin, Mubarakin ja muslimi- veljeskunnan johtaessa maata.
Suunta on oikea. Peräänkuulutamme lisää muutoksia."
Chris Mitchell, uusi Kristuksen syntymän kirkko, Kairo.
USA:n ulkoministeri Mike Pompeo ehti jo vierailla uudessa kirkossa.
Toimittaja Chris Mitchell kysyi Pompeolta, -
mitä tämä sanoi Lähi-idän kristityille.
Lähi-idän kristityt ovat esittäneet vetoomuksen, -
ettei kristinuskoa hävitettäisi. Mitä sanotte heille?
Amerikka seisoo heidän rinnallaan.
Kristinusko on Lähi-idän historian sydämessä.
Riittää, että lukee Raamatusta paikannimet.
Kristityt ovat olleet keskeisiä Lähi-idässä. Tahdomme varmistaa, -
että heidänkin elinolot ja oikeudet säilyvät ja kirkko kasvaa täällä.
Pompeo sanoo, että USA puolustaa uskonnonvapautta -
osana maan diplomatiatyötä.
Trumpin hallinnon aikoessa vetää amerikkalaisjoukot Syyriasta -
kaikkien katseet ovat Nato-maa Turkissa.
Turkki haluaa häätää kurditaistelijat Syyriasta, ja se torjuu USA:n huolet -
kurdien turvallisuudesta.
Nyt Syyrian kristityt pelkäävät, miten Turkin hyökkäys vaikuttaa heihin -
USA:n lähdettyä. Jennifer Wishon jatkaa.
Amerikkalaisjoukkojen vetäytyminen Syyriasta -
sopii Trumpin "Amerikka ensin" -politiikkaan.
En halua USA:n jäävän Syyriaan iäksi. Se on hiekkaa ja kuolemaa.
USA valmistautuessa kotiinlähtöön assyrialaiskristityt pelkäävät, -
että heidät hävitetään, mikäli Turkki iskee kurdeja vastaan.
Syyrian assyrialaiskristityt julkaisivat avoimen kirjeen: -
"100 000 kristittyä karkotetaan tai tapetaan, jos Turkki tekee invaasion.
Turkkilaisjihadistit ajoivat kristityt ja jesidit Afrinista Luoteis-Syyriasta.
Sama tapahtuu uudelleen, laajemmassa mittakaavasta.
Turkki hyökkäsi kurdikaupunki Afriniin Syyrian puolelle maaliskuussa 2018.
Kristityt pelkäävät paitsi Turkin armeijaa, myös islamistikätyreitä, -
jotka halveksivat muita uskontoja paitsi islamia.
Aykan Erdemir on Turkin parlamentin entinen jäsen -
ja FDD-järjestön demokratiatutkija.
Palaavatko jihadistit orjuuttamaan ja tappamaan vähemmistön edustajia?
Tuhoamaan kirkkoja?
Nyt puhutaan ikivanhan elämäntavan hävittämisestä.
Puhutaan kristinuskosta sen kehdossa, jesidismistä kotimaassaan.
Niitä ollaan tuhoamassa täysin.
Viime kuussa USA:ssa astui voimaan laki HR390, joka sanoo: -
"Ulkoministeriö tarkkailee vainon, kansanmurhan, -
rikoksien ihmisyyttä vastaan ja sotarikoksien merkkejä -
Irakin ja Syyrian vähemmistöuskontoja ja etnisiä ryhmiä kohtaan."
Onko tämä kaikki sopusoinnussa kuvailemiesi uhkien valossa?
Signaalit ovat ristiriitaisia.
Turkin uskonnonvapaustilanne on kehno.
Tuoreessa raportissa USA pitää Turkin kristittyjen -
ja muiden vähemmistöjen uskonnon- vapaustilannetta huolestuttavana.
Presidentti Trump haluaa silti kotiuttaa amerikkalaisjoukot.
Mikä on ratkaisu? Mitä voi tehdä? - Lähi-idässä tyhjiöt täyttyvät heti.
Tilalle tulevat Iran ja sen välikädet.
Sunnijihadistit ja heidän tukijansa väijyvät tilaisuutta. Samoin Venäjä.
Yksi vaihtoehto olisi, että USA tunnustaisi Kurdistanin valtion.
Erdemirin mukaan sekään ei ole yksinkertaista, -
sillä kurdeja asuu hajallaan eri maissa, mm. Iranissa.
Nyt näyttää, että USA:n linjaus vaarantaa -
2 000 vuotta jatkuneen kristillisen historian ja perinteen.
Jennifer Wishon, CBN News.
Tulossa: Miljoonia kiinalaisia on tullut Kristuksen luo viime vuosikymmeninä.
Nyt presidentti Xi pitää kasvavaa seurakuntaa uhkana puolueelle.
Kaikkivaltias on siunauksen Jumala. Hän tahtoo aina siunata omiaan.
Miten saada siunaus? Mitkä periaatteet avaavat salaisuuden?
Pat Robertson opettaa, miten avata siunausten tulvaportit elämässäsi.
Tulee osata olla siunattavana.
Opi, mitä Raamattu sanoo siunauksen liitosta, siunauksen laeista -
ja Jumalan siunausten esteistä.
Jeesuksen sanat toimivat kuin painovoima.
Jos noudatamme näitä lakeja, saamme siunauksia.
Kuulet tositarinoita ihmisistä, -
joiden elämän Jumalan siunaus pelasti ja muutti.
Lääkäritkin tunnustivat, että se oli ihme.
Soita tai käy osoitteessa cbn.com -
ja tule CBN:n kumppaniksi, niin saat opetuslevyn tänään.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Iso-Britannia on palauttamassa kristittyä Pakistaniin, -
jossa uhkana on vainojen kohteeksi joutuminen.
Asher Simpson haki turvapaikkaa uskonvainojen vuoksi 14 vuotta sitten.
Pastori: Asher on ollut arvostettu jäsen seurakunnassa jo 10 vuotta.
Turvapaikkaa ei myönnetty. Asheria ollaan karkottamassa.
Veli: Asher joutuu Pakistanissa islamistien kohteeksi.
Euroopan ihmisoikeustuomioistuin antoi kielteisen päätöksen -
kotiopetusta järjestäneelle saksalaisperheelle.
Tuomioistuimen mukaan Saksa ei rikkonut Wunderlichien oikeuksia -
ottaessaan vuonna 2013 huostaan perheen lapset, -
koska he saivat kotiopetusta. Lapset palautettiin myöhemmin.
Perheen asianajaja: "Päätös rikkoo vanhempien oikeuksia Euroopassa."
Tuomio piti voimassa Saksan yleisen kotiopetuskiellon.
Kiellon rikkomista seuraa rangaistus.
Tuomiossa ei piitata kansainvälisten sopimusten takaamista -
vanhempien perusoikeuksista.
Wunderlichit valittavat päätöksestä EIT:n suurelle jaostolle.
Kiina kiristää otetta seurakunnista.
Miljoonia kiinalaisia on kääntynyt kristityksi viime vuosikymmeninä.
Nyt presidentti Xi pitää seurakuntaa uhkana kommunistipuolueelle.
Poliisi ratsaa kirkkoja ja pidättää pastoreita.
Kävin hiljattain Kiinassa tutustumassa ideologiaan, -
joka kiihdyttää kovia otteita.
CBN News on kertonut jo 20 vuotta -
Kiinan maanalaisen kotikirkkoliikkeen räjähdysmäisestä kasvusta.
Miljoonat ateistimaan asukkaat ovat kääntyneet kristityiksi.
Asiantuntijat puhuvat historiallisesta herätyksestä, -
joka on koskettanut Kiinan joka kolkkaa.
Osa ennustaa, että Kiina on maailman suurin kristitty maa -
vuoteen 2030 mennessä.
Tämä mies haluaa estää sen.
Presidentiksi vuonna 2012 noussut Xi Jinping on määrännyt suljettavaksi -
ne kotikirkot, jotka eivät ole kommunistihallinnon alaisia
Kiinassa on käynnissä uusi massiivinen vainojen aalto.
Bob Fu amerikkalaisesta ChinaAid- järjestöstä dokumentoi kovia otteita.
Satojatuhansia kirkkoja on suljettu.
Pastoreita on pidätetty. Rukouskokouksia on ratsattu.
Pastori Jin Mingri joutui kohteeksi.
Jin johti Pekingin suurinta rekisteröi- mätöntä seurakuntaa, Siionia.
Elokuussa hän kieltäytyi asentamasta kirkkoon valvontakameraa.
1 500-jäseninen kirkko julistettiin laittomaksi.
Jiniltä vietiin saarnaoikeus.
Se lienee merkittävin tapaus hallinnon painostuskampanjassa, -
jota se on harjoittanut nyt jo kymmenen vuotta.
Bob Fu sanoo, että presidentti Xi pyrkii kiinalaistamaan kristinuskoa.
Hän vaatii, että kristityt vannovat poliittista uskollisuutta -
hänelle ja kommunistipuolueelle.
Hän todella tahtoo palauttaa Kiinan -
puheenjohtaja Maon tielle.
Keinona käytetään poliittista kontrollia, mielenhallintaa -
ja kiinalaistamista kommunisti- puolueen ideologian mukaisesti.
Columbian yliopiston Andrew Nathan: hallinto pitää kristittyjä sytykkeenä, -
joka voi ulkomaisen vaikutuksen avulla sytyttää kansannousun.
He ajattelevat, että ulkomaiset voimat, mm. USA ja lähetystyöntekijät, -
haluaisivat sytyttää sytykkeen.
Heille kysymys ei ole vain sisäpoliittinen vaan myös strateginen.
Viranomaiset repivät alas ja polttavat ristejä, tuhoavat Raamattuja -
ja korvaavat Jeesus-kuvia presidentti Xin kuvilla.
Joulukuussa pidätetty pastori Wang Yi julisti rohkeasti, -
ettei Xin asema liki jumalana ei sovi yhteen kristinuskon kanssa.
Hän lupasi kapinoida raamatunvastaisia lakeja.
Hallinto jätti kristityt rauhaan monen vuoden ajan.
Nyt kristityt, kuten tämä nainen, jonka mies on kotiarestissa, -
ovat huolissaan tulevaisuudesta.
Vaikeaa on. Hallitus puhuu uskonnon- vapaudesta. Mitään vapautta ei ole.
Eräs kristittyjen ryhmä on joutunut vainojen kohteeksi Vietnamissa.
Keitä he ovat? Miksi vainot? - Kansan nimi on hmong.
Heitä on 4―5 miljoonaa Kaakkois-Aasiassa.
Eniten heitä asuu Kiinassa, mutta myös Vietnamissa.
Koillis-Vietnamin vuoristossa hmongien keskuudessa -
on valtava herätys.
Vietnamin viranomaiset yrittävät suitsia sitä erittäin kovin ottein.
Se on syrjäseutua. Miten evankeliumi ylipäätään ylsi sinne?
Manilassa toimiva Far East Broadcasting Corporation -järjestö -
alkoi lähettää radio-ohjelmia hmongin kielellä 1980-luvulla.
Vietnamin hmongeista lähes 40 % uskoo tänään Jeesukseen.
Se on hyvä uutinen. - Niin on.
Tulossa: Ihmiskaupan uhriksi joutunut teinityttö tappoi miehen.
Nyt kuvernööri armahti hänet.
Tapaus valottaa kymmenien- tuhansien uhrien ahdinkoa.
Superkirja-raamattusovellus saa lapset lukemaan Raamattua, -
sillä arjen kiireessä apu tulee joskus tarpeeseen.
Ilmainen Superkirja-sovellus sisältää juttuja, joista lapset pitävät.
Lapset tutustuvat Raamattuun pelaamalla pelejä, -
katselemalla kivoja videoita ja löytämällä Raamatusta sankareita.
Heillä on hauskaa oppiessaan Jumalan Sanaa.
Lataa Superkirja-raamattusovellus.
Elämä ― tarkoitettu elettäväksi täydelleen.
Jeesus sanoi: "Olen tullut antamaan elämän, -
elämän ja yltäkylläisyyden."
Elämän perheessä ja talousasioissa.
Elämän kehossa, mielessä ja hengessä.
Elämän arjessa.
Kotisivuillamme osoitteessa CBN.com otamme Jeesuksen sanat todesta.
Haluamme auttaa löytämään elämän.
Elä täyttä elämää.
CBN.com.
Teimme neljää työtä. Mikään ei sujunut. Mutta uskomme ei horjunut.
Silloin Jumala alkoi puhua kaivoprojektista.
TOSITARINOITA IHMEISTÄ
Parin päivän kuluttua saimme palautuksen vakuutusmaksuista.
Tämä vuosi on ollut räjähdysmäistä kasvua.
Kun auttaa muita, saa itse palkinnon.
Tilaa Pat Robertsonin uusi "Miraculous Blessings" -opetus.
Hei taas! Teininä ihmiskaupan uhriksi joutunut, -
murhasta elinkautistuomion saanut nainen on vapautumassa.
Tennesseen kuvernööri Bill Haslam armahti 30-vuotiaan Cyntoia Brownin.
Brown kiittää Herraa "pelastavasta armosta ja toisesta mahdollisuudesta."
Puolustus sanoo, -
että hänet pakotettiin prostituutioon 16-vuotiaana.
Silloin Johnny Allen osti hänet.
Brown sanoi pelänneensä miestä henkensä edestä -
ja ampuneensa hänet. Brown sai 51 vuotta vankeutta.
Vankilasta kerrottiin, että Brownin elämä muuttui, kun hän tuli uskoon.
Hän on valmistumassa kristillisestä Lipscombin yliopistosta.
Hän puhui kuulemisessaan toukokuussa.
Muutos oli tarpeen. Se ei ollut valinta.
Minun oli pakko muuttua.
Cyntoian muutos on täysi ihme.
Näimme hänen muuttuvan siitä, mitä hän oli ennen. Se on todella ihme.
Armahdus sai kiitosta ihmiskauppaa torjuvilta ryhmiltä, kuten Exodus Cry, -
The National Center on Sexual Exploitation ja Shared Hope.
Etelän baptistien johtaja Russell Moore piti sitä tärkeänä askeleena.
Brown vapautunee elokuussa istuttuaan 15 vuotta. Hieno juttu.
Ihmiskauppaa pakenevien lasten tie on raskas.
Kohdennettua terapiaa saa harvasta paikasta. Texasissa tilanne paranee.
Uudesta keskuksesta toivotaan mallia tulevaisuudelle. Heather Sells jatkaa.
Tämän keskuksen on määrä avautua vuonna 2018.
Paikkoja on 48 lapselle. Yksistään Texasissa tarve on paljon suurempi.
Hätä on musertava. Entinen ihmiskaupan uhri Toni McKinley -
tulee keskukseen terapeutiksi.
Saan lukemattomia puheluita. Pari päivää sitten poliisista soitettiin: -
"Mikä paikka on auki? Minne voin viedä tytön?"
Austinissa ihmiskauppaa torjuva ylikonstaapeli Kevin Covington -
pohtii usein samaa.
Voimme kokeilla eri juttuja. Mutta ei ole oikein muuta vaihtoehtoa -
kuin sijoittaa heidät turvakotiin tai passittaa lentokoneella kotiin.
Montako lasta joutuu uhriksi?
Texasin yliopiston arvion mukaan 79 000 lasta.
Luku on ällistyttävä. Kansallinen keskiarvo on kymmeniätuhansia.
Vuodepaikkoja ei ole riittävästi, saati sitten terapiakeskuksia.
Lapsilla on hyvin vakavia traumoja. Se johtaa monesti kierteeseen.
Kun uhreja on paljon eikä heille ole hoitopaikkoja, -
heidän on vaikea luottaa meihin.
Keskuksen perustaja Brooke Crowder sanoo, että suunnitelma tuli Jumalalta.
Ajattelin: "Miksemme tee tätä?" Sitten: "Miksen minä tee tätä?"
Texasissa on noin 20 vuodepaikkaa, mutta uhreja on tuhansia.
Crowder myöntää: -
Se on ongelma, josta ei haluta puhua.
Se on pimeää. On helpompi sulkea korvat.
Työ on vaativaa.
Hoito vaatii moniammatillista osaamista. Se on melko kallista.
Ei ole olemassa mitään mallia, -
jota voisi kopioida. "Rakennetaan tänne keskus."
Refuge-malli on kustannustehokas.
Se kokoaa nuoria auttavia tahoja.
Texasin yliopisto kattaa kulut keskuksen kokeilukoulusta.
Liittovaltion klinikka ottaa vastuun terveydenhoidosta.
Tarjolla on myös mm. eläinterapiaa.
Jokaiselle lapselle laaditaan oma hoitosuunnitelma.
Hoitojakso kestää vähintään vuoden.
Crowder toivoo, että maaseudun rauha luo turvallisuutta -
ja yhteisöllisyyttä, joka estää karkailut.
McKinley joutui ihmiskaupan uhriksi ensimmäisen kerran alakoulussa.
Kun hän oli teini, eläkkeellä ollut poliisi pakotti hänet myymään seksiä.
Luotin häneen täysin. Kaipasin isähahmoa niin, -
etten kyseenalaistanut häntä, vaikka pelkäsin.
McKinley ja Crowder toivovat, että keskus auttaa uhreja -
oppimaan uusiksi ihmissuhteiden perusteet.
Tärkeintä olisi, että uhrit vapautuvat häpeästä ja oppivat luottamaan.
Prostituution asiakkaina on lääkäreitä, poliiseja, -
juristeja ja opettajia.
Miltä tuntuisi yrittää selviytyä sadoista raiskauksista?
Tytöt kokevat raiskauksen 10―15 kertaa päivässä -
kuutena, seitsemänä päivänä viikossa, osa vuosien ajan.
Se on todella rankkaa. Siksi tämä työ on vaativaa.
Siksi terapiatahoja on niin vähän. Työ on äärettömän vaativaa.
Jos hanke toteutuu, järjestö haluaa kopioida mallia -
muihinkin kaupunkeihin Texasissa ja muissa osavaltioissa, -
jotta tuhannet traumatisoituneet lapset saisivat hoitoa.
Heather Sells, Keski-Texas.
Kun annat, -
hymyt levenevät.
Kun välität, -
kodit ovat onnellisempia.
Kun lohdutat, -
kipu helpottaa.
Kun kokoonnumme rakastamaan, -
tapahtuu ihmeitä.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Hei! Onko tämä päällä?
Lapset, onko teistä kiva pelata ja löytää uusia juttuja?
Miten on?
Uusi Superkirja-raamattusovellus sisältää pelejä, videoita -
ja vastauksia kysymyksiin.
Ilmaisen sovelluksen voi ladata iTunesista ja Google Playstä.
Suosittuun YouVersion- raamattusovellukseen kirjautui -
yli miljoona uusi käyttäjää uuden vuoden alussa.
Käyttäjien määrä on kasvanut 62 % viime vuoden alkuun verrattuna.
Sovellus tarjoaa päivittäisen jakeen, -
ääni- ja videosisältöä ja hartaustekstejä.
Raamatunlukusuunnitelmia on yli 50 kielellä. Ne opastavat -
lukemaan Raamatun 90 päivässä, puolessa vuodessa tai vuodessa.
Hurjaa kasvua. - Totta. Itsekin käytän sovellusta.
On hyvä lukea varsinaista Raamattua, mutta viime kerrasta on aikaa, -
sillä sitä on helppo lukea täältä.
Puhelimestani on aina akku vähissä.
Hienoa, että aloitatte uuden vuoden Raamattu-sovelluksen kanssa.
Tässä olikin kaikki. - Ensi viikkoon ja Jumalan siunausta!
Suomennos: Marianne Tenetz